Diari Oficial de la Generalitat Valenciana


Sumari del DOGV 994, del 30-01-1989 (1989/813000)

ORDRE de 2 de gener de 1989, de la Conselleria de Treball i Seguretat Social, per la qual es modifica l'Ordre d'aquesta Conselleria de 3 de maig de 1988, on s'estableix un programa d'ajudes a l'Economia Social.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/01/02/(4)/dof/vci/html**

### Dades del document

Número de DOGV
:   994

Data del DOGV
:   30-01-1989

Secció del DOGV
:   DISPOSICIONS GENERALS

Número del document
:   1989/813000


Data del document
:   02-01-1989

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 2 de gener de 1989, de la Conselleria de Treball i Seguretat Social, per la qual es modifica l'Ordre d'aquesta Conselleria de 3 de maig de 1988, on s'estableix un programa d'ajudes a l'Economia Social.  
L?execució de l?Ordre de la Conselleria de Treball i Seguretat Social de 3 de maig de 1988, per la qual s'estableix un programa d'ajudes a l?Economia Social, ha permès comprovar la conveniència de modificar-ne alguns aspectes.  
Així, s'ha comprovat que per tal de racionalitzar les ajudes a les Organitzacions representatives de l'Economia Social, i les de les entitats sense finalitat lucrativa dedicades a la formació, difusió i foment del Cooperativisme i l'Economia Social, cal establir un termini per a la presentació de sol·licituds d'ajudes.  
Així mateix, s'ha comprovat que el límit fixat en l'article 9 per als supòsits de concurrència de les diverses ajudes amb l'ajuda consistent en una subvenció financera pot suposar una discriminació en el sentit negatiu pel que fa al límit fixat amb caràcter general de l'esmentat article.  
Per això, després d'escoltat el Consell Superior del Cooperativisme, i fent ús de les facultats que confereix la Llei 5/1983, de 30 de desembre de Govern Valencià (DOGV de 3012-1983) i el Decret 36/1988, de 21 de març, del Consell de la Generalitat Valenciana (DOGV 13-04-88) pel qual s'aprova el Reglament Orgànic i Funcional de la Conselleria de Treball i Seguretat Social,  
ORDENE:  
Article 1  
S'afegeix a l'article 6 de l?Ordre d'aquesta Conselleria de Treball i Seguretat Social de 3 de maig de 1988, per la qual s'estableix un programa d'ajudes per a l?Economia Social, un tercer paràgraf, el qual dirà:  
«Les organitzacions de Cooperatives i Societats Anònimes Laborals, i les Entitats sense finalitat lucrativa, assenyalades en el primer paràgraf d'aquest article que desitgen acollir-se a les ajudes que preveu, hauran de formular llur petició amb anterioritat a l?u d'abril».  
Article 2  
L?últim paràgraf de l'article 7 de la citada Ordre d'aquesta Conselleria de 3 de maig quedarà redactat de la manera següent:  
«El termini de presentació de les sol·licituds finalitzarà cada any, el 15 de setembre, sense perjudici del que estableix el tercer paràgraf de l'article 6».  
Article 3  
El primer paràgraf de l'article 9 de l?esmentada Ordre quedarà redactar de la manera següent:  
«Posat que hi concorregueren algunes de les ajudes previstes en aquesta norma, la quantia total d'aquestes no superarà el límit d'1.000.000 de PTA per soci.».  
DISPOSICIO FINAL  
Aquesta Ordre vigirà el mateix dia de la publicació al Diari Oficial de la Generalitat Valenciana.  
València, 2 de gener de 1989.  
El Conseller de Treball i Seguretat Social,  
MIGUEL DOMENECH PASTOR


Còpia Permalink ELI